Boland Rugby Elite groep 2018 | 15.co.za | | Rugby News, Live Scores, Results, Fixtures
Boland Rugby Elite groep 2018
Dec 6 • General News, National • 11297 Views • No Comments on Boland Rugby Elite groep 2018
Die Boland Rugbyunie het onlangs ‘n elite oefengroep aangewys om deel te neem aan die voorseisoense oefenprogram van die Boland Kavaliers.
Dié uitnodigingsgroep, wat bestaan uit spelers uit die klub- en onder 20 strukture van Boland Rugby, het verlede week saamgetrek by die Boland Stadion in Wellington. Die doel van die elite groep is om spelers te beloon wat in 2017 goeie vorm vertoon het op klub- en juniorvlak, deur hulle bloot te stel aan die oefeninge en strukture van Boland Rugby se professionele span, die Boland Kavaliers.
‘n Span sal saamgestel word uit die groep om op 20 Januarie 2018 in ‘n opwarmingswedstryd te speel teen die Universiteit van Stellenbosch (Maties) se Varsitybeker span te Stellenbosch, met die uiteindelike doelwit om geselekteerde spelers vanuit die groep te betrek by die Boland Kavaliers se provinsiale groep vir 2018.
Volgens Randall Modiba, hoofafrigter van die Boland Kavaliers, is dit “belangrik om geleenthede te skep vir begaafde spelers binne die grense van die Boland Rugbyunie.
“Daar is ‘n groot sprong vanaf klub- na senior provinsiale vlak, dus is dit belangrik om ‘n middelvlak te skep, waar spelers stelselmatig betrokke kan raak by die professionele strukture van Boland Rugby.”
Die Boland Kavaliers se afrigtingspan was direk betrokke by alle prosesse rakende die elite-groep, met ‘n voorlegging wat aangebied was deur die hoofafrigter, gevolg deur verskeie krag- en fiksheidstoetse wat aangebied was deur die fiksheidsafrigter.
“Ons is tevrede met dit wat ons bereik het tydens dié fase van die proses,” sê Modiba. “Sekere spelers het goed gevaar in verskeie van die toetse, terwyl ander spelers harder sal moet werk aan hul fiksheid en kondisionering.
“Die entosiasme van die spelers was egter opvallend en verblydend. Ons probeer juis ‘n trotse en mededingende kultuur handhaaf, waar spelers bereid is om te veg vir ‘n plek in die Kavaliers-span.
Volgens Modiba is die deur beslis ook nie toe vir ander spelers binne die unie nie.
“Daar sal deurlopend geleenthede geskep word aan spelers wat hul hande opsteek, om betrokke te raak by Boland Rugby se elite groep”.
Boland Rugby Elite Oefengroep 2018:
POSISIES NAME CLUB
STUTTE Van Wyk, Clarence Roses United
Hoffmeester, JR Roses United
Adams, Robin Majestics
SLOTTE / LOSVOORSPELERS Booysen, Emile Hillcrest RFC
Erasmus, Francois Darling RFC
Rossouw, Francois Abbotsdale RFC
Adendorf, Heinrich Grabouw RFC
Jacobs, Phillip Boland o.20
Booysen, Taine Randall Boland o.20 / Montagu Villagers
Dwayi, Benjamin Safcol
SKRUMSKAKELS Le Fleur, Gerdwill Wesbank RFC
Langdown, Mervyn Boland o.20 / Montagu RFC
Nortje, JP Invincibles RFC, Vredendal
LOSSKAKELS Willemse, Colin Robertson RFC
Van Wyk, William Ceres RFC
SENTERS Abels, Tyrone Roses United
Snyman, Earl Robertson RFC
Nelani, Mtile Boland o.20 / Wesbank RFC
Van Schalkwyk, Chemandre Coronations, Malmesbury
Vermeulen, Damion Ceres RFC
Hahn, Llewellyn Van Rhynsdorp, Eagles
VLEUELS Engeldoe, Damian Roses United
Adonis, Barry Boland o.20 / Young Hearts, Pella
Foute, Enzo Boland o.20 / Hamiltons, Worcester
Nel, Werner Delicious RFC, Ceres
Rana, Rowan Roses United, Wellington
HEELAGTERS Solomons, Jade Young Hearts
Conradie, Ryno Rangers Robertson
Sep 27 • 736 Views
Sep 24 • 1963 Views
Jul 28 • 1432 Views